Memphis, Tennessee (sang)

**«Memphis, Tennessee»** er en amerikansk sang skrevet av rock and roll-sanger og låtskriver, Chuck Berry. Den blir noen ganger forkortet til **«Memphis»**.

Den ble utgitt på singlen Chess 1729 i 1959 som B-siden til «Back to the U.S.A.». Chuck Berry skrev en oppfølger, «Little Marie», som ble utgitt på singlen Chess 1912 i 1964 og på LP-platen *From St. Louis to Memphis* (Chess LP-1412) samme år.

## Teksten
Sangteksten skildrer jeg-personens telefonsamtale med «long distance information»-operatøren. Teksten er villedende og figurenes virkelige roller avsløres, mens historien utvikler seg.

Idet sangen begynner, spør jeg-personen om å komme i forbindelse med menneskene som har ringt ham. Det er ikke kjent hvem de er ennå, men hans onkel blir nevnt. I neste vers snakker han om ei jente med navn Marie. Fra dette tidspunkt kan hun på en eller annen måte være knyttet til ham.

I tredje vers blir det nevnt at jeg-personen var nær denne jenta, og sier at de ble trukket fra hverandre, fordi *«her mom did not agree»*. Fra da av blir lytteren ledet til å tro at jenta var hans elskerinne og at moren ikke var enig med jeg-personen av en eller annen grunn. Når jeg-personen flytter seg til neste vers forklarer han at siste gang han så henne hadde hun *«hurry home drops on her cheek that trickled from her eyes»*.

Han fortsetter med å avsløre at hun bare er seks år og ber inntrengende om at han må se henne igjen. Dette avslører historien, siden vi nå er bevisst om at jenta er hans datter og at moren i virkeligheten er hans fraskilte hustru.

## Coverversjoner (i utvalg)
*Hasil Adkins. Utgitt på LP-platen *Out to Hunch* (Norton ED-201) i 1986
*The Animals. Utgitt på LP-platen *The Animals* (Columbia 33SX&nbsp;1669) i 1964
*Paul Anka. Utgitt på EP-platen RCA Victor 86552 i 1967 og på singlen RCA Victor 47-9717 i 1969
*Count Basie. Utgitt på LP-platen *Basie's in the Bag* (Brunswick BL&nbsp;754127) i 1968
*The Beatles. Gruppa spilte inn fem versjoner av «Memphis, Tennessee» for BBC radio. Den fra 30. juli 1963 ble utgitt på CD-platen *[[Live at the BBC]]* (Apple 31796) i 1994.
*Dave Berry. Utgitt på singlen Decca F.11734 i 1963. Musikalsk ledelse: Mike Leander. Produksjon: Mike Smith.
*The Dave Clark Five. Innspilt som andre sang i en medley sammen med «Reelin' and Rockin'». Utgitt på singlen *The Dave Clark Five Play Good Rock'n'Roll* (Columbia DB&nbsp;8638) i 1969
*Bo Diddley. Innspilt live på Beach Club, Myrtle Beach, Sør-Carolina i juli 1963. Utgitt på singlen Checker 1058 i 1963
*Riblja Čorba. Serbisk tittel: «Crna Gora, Bar». Den serbiske teksten ble skrevet av Bora Đorđević. Utgitt på LP-platen *Koza nostra* (RGB PGP 210935) i 1990.
*The Faces. Utgitt på LP-platen *A Nod Is as Good as a Wink...To a Blind Horse*' (Warner Bros. K&nbsp;56006) i 1971.
*Lester Flatt & Earl Scruggs. Utgitt på singlen Columbia 4-43412 i 1965 og på LP-platen *Town and Country* (Columbia CS&nbsp;9243) samme år
*Per «Elvis» Granberg & New Jordal Swingers. Utgitt på LP-platen *Rock'n'Roll Forever* (Fontana 6426&nbsp;038 i 1972)
*Al Green
*The Hollies. Utgitt på LP-platen *Stay with The Hollies* (Parlophone PMC&nbsp;1220) i 1964.
*Jan and Dean. Utgitt på LP-platen *Surf City (and Other Swingin' Cities* (Liberty LST-7314 (stereo) og Liberty LRP-3314 (mono)) i 1963
*Tom Jones. Utgitt på LP-platen *Along Came Jones* (Decca LK&nbsp;4963) i 1965
*Sammy Kershaw. Utgitt på CD-platen *Politics, Religion and Her* Mercury 528893) i 1996
*J. Fred Knobloch. Utgitt på singlen Epic 5-02434 i 1981
*Jerry Lee Lewis. Utgitt på LP-platen *Greatest Live Show on Earth* (Smash SRS&nbsp;67056) i 1964
*Lonnie Mack. Utgitt på singlen Fraternity F-906 og på LP-platen *That Wham of a Memphis Man!* (Fraternity F-1014), begge i 1963. Singlens produsent var Carl Edmondson
*Mother McCree's Uptown Jug Champions. Innspilt live i 1964. Utgitt på CD-platen *Mother McCree's Uptown Champions* (Grateful Dead Merchandising GDCD&nbsp;4064)i 1998
*Mrs. Miller. Utgitt på LP-platen *The Country Soul of Mrs. Miller* (Capitol ST-3724) i 1967.
*Roy Orbison. Utgitt på singlene MGM 14441 i USA og London HEV&nbsp;10388 i Storbritannia, begge i 1972.
*Buck Owens. Utgitt på EP-platen Capitol F5446 i 1965
*Elvis Presley. Innspilt i RCA Studio B, Nashville, 12. januar 1964. Utgitt på LP-platen *Elvis for Everyone* (RCA Victor LSP&nbsp;3450 (stereo) og RCA Victor LPM&nbsp;3450 (mono)) i 1965. Produsent var Chet Atkins
*Johnny Rivers. Utgitt på singlen Imperial Records 66032 i 1964.
*Del Shannon. Utgitt på LP-platen *Handy Man* (AMY 7993-5 (stereo) og AMY 8003-M (mono)) i 1964
*Silicon Teens. Utgitt på LP-platen *Music for Parties* (Mute Records STUMM&nbsp;2) i 1980
*The Statler Brothers. Utgitt på LP-platen *Flowers on the Wall* (Columbia CS&nbsp;9249) i 1966
*Izzy Stradlin. Utgitt på CD-platen *117°* (Geffen Records GEFP&nbsp;25202) i 1998.
*Gene Summers. Utgitt på LP-platen *The Southern Cat Rocks On* (Lake County LP&nbsp;502) i 1975 
*George Thorogood & The Destroyers. Utgitt på LP- og CD-platen *Maverick* (EMI) i 1985
*Ernest Tubb. Utgitt på LP-platen *Ernest Tubb Sings Country Hits Old and New* (Decca DL&nbsp;74772) i 1977
*Conway Twitty. Utgitt på LP-platen *Play, Guitar Play* (MCA MCA 2262) i 1977
*The Ventures. Utgitt på LP-platene *Let's Go* (Dolton BST-8024) og *The Ventures U.S.A.* (Liberty LBY&nbsp;1151), begge i 1963
*Hank Williams jr.. Utgitt på LP-platen *The Great Hits of Johnny Cash* (MGM SE&nbsp;4675) i 1970

I en interessant vri på en sang, som er komponert rundt teksten til en dominerende sanglinje, spilte gitarist Lonnie Mack inn en fartsfylt instrumental improvisasjon i full lengde, inspirert av Berrys melodi, i 1963. Han kalte låten «Memphis». Macks versjon ble senere anerkjent som startpunktet til gitarsjangeren blues-rock. Macks versjon angir Chuck Berry som sangens opphavsperson. I 1964 spilte sangeren Johnny Rivers inn en annen versjon av låten (som han, etter Mack, kalte «Memphis»). Rivers kopierte Macks tempo og noen av hans instrumentale improvisasjoner samt gjeninnsatte sanglinjen fra Berrys originalversjon.

Etter det liknet Berrys egne livefremførelser av låten Macks og Rivers versjoner like mye som hans egen originalinnspilling. I årene som fulgte gjorde mange andre artister coverversjoner av låten, og den ble én av Berrys mest kommeersielt suksessfulle komposisjoner.

I Wim Wenders' film *[[Alice in the Cities]]* fra 1974 er det en kort scene hvor hovedrollefigurene stanset på en Chuck Berry-konsert, hvor «Memphis» ble fremført.

Sangen blir tradisjonelt spilt på University of Memphis Tigers' hjemmekamper av skolens mmusikkorps, the Mighty Sound of the South.

## Norske versjoner
Ivar Hovden og Arve Sigvaldsen har skrevet norske tekster. Hovdens versjon heter «Julevise». Sigvaldsens versjon har tittelen «Memphis, Tennessee».

### Innspillinger

## Listeplasseringer

## Referanser